Pontikkatehtailijain kosto
Pontikkatehtailijain kosto. Joku aika takaperin hävittivät muutamat Kurejoen kylän miehet, Alajärvellä, isollaisen pontikkatehtaan n. s. Saukonperän läheltä metsästä. Hävitystyön etunenässä toimi m. m. maanvilj. Juho Seppä-Lassila sanotusta Kurejoen kylästä. Nyt ovat Saukonperän pontikkatehtailijat katsoneet sopivaksi käydä kostamaan Seppä-Lassilalle tehtaan hävittämisestä. Ja kun eivät oikein sopivaa muutakaan pahaa osanneet tehdä, niin sahasivat Seppä-Lassilalta noin 200 hirttä keskeltä melkein poikki ja iskivät vielä joka hirrestä sahauksen kohdalta ison laikan puuta pois. Kostotyöntekijällä, taikka tekijöillä, on ollut kova vaiva väännellessään hirsikasat ylösalaisin ja sahatessaan hirret poikki, siihen on yhdeltä mieheltä kulunut aikaa pari kolme päivää.

[Lähde: Uusi Suometar 24.2.1917 sivu 5]

</div>

Anonyymi
Alkoholi
Uusi Suometar
1917